Cyanosis
Cyanosis symptoma in medicina dyscoloratio caerulea cutis mucosarumque significat. Coloratio caerulea de formatione deoxyhaemoglobino, rarius methaemoglobino vel sulfhaemoglobino, emanat.

Distinguuntur cyanoses in centrales et periphericae. Non raro morbi cordis vel pulmonum cyanosem causant, rarius medicamenta vel aliae drogae. Pigmenta cutis cyanosem dignoscendi inhibere possunt. Tractationes ad causas spectant.

De coloratione haemoglobini 

Color cutis mucosarumque maior in parte et pigmentis melanocytorum et erythrocytorum sanguinis dominatur. Erythrocytis coloratio rubra insunt, et color hic sanguinis rubescens de virtutibus partis moleculae haemoglobini, gregis haematis enim, qui oxygenium ligat, emanat. Praeterea in haematis centro atomus ferri Fe invenitur, quod ad rubescentiam addit. Si oxygenium O2 haemati oneratur, color magis ruber apparet, si abest obscurior, "caeruleus" videtur.

De consuetudine cyanosis oxygenium sanguini abesse indicat.

Aspectus clinicus 
Distinguuntur cyanoses in 
 centrales cum coloratione circum truncum, os cum labiis oris, lingua, velut
 pheriphericae cum coloratione phalangium manus pedisque velut membrorum ipsorum.

Causae

cyanosis centralis 
 morbis systematis nervosi centralis
 morbi systematis respiratorii
 morbi cardiovasculares
 morbi sanguinis
 hypothermia

cyanosis periphericae 
 omnes causae cyanosum centralium 
 insufficientia cordis
 phaenomenon Raynaudianum
 thrombosis profunda

Notae 

 Hypoxia (medicina)
 Morbus cardiovascularis

Nexus externi 
 StatPearls de cyanosibus et centralibus et periphericis 

Indicia morbi